เดินหน้าต่อไป พัฒนาปรับเปลี่ยนมุมมองที่มีต่ออดีต
หลังจากที่สูญเสียรักครั้งแรกไป เราก็มักจะลืมไปตัวเองมีเป้าหมายในชีวิตที่ยิ่งใหญ่กว่านี้ คุณอาจจะคิดว่าการที่คุณสูญเสียรักครั้งแรกไปนั้นหมายถึงว่า คุณประสบความล้มเหลวในเป้าหมายที่จะสร้างความรักกับใครสักคน แต่อย่างไรก็ตาม ให้คุณลองมองไปยังเป้าหมายที่ใหญ่กว่าเดิมในแง่ของความสัมพันธ์ดู ความสัมพันธ์ที่ล้มเหลวเพียงแค่หนึ่งครั้งนั้นไม่ได้เป็นตัวชี้ว่าคุณจะต้องล้มเหลวในเป้าหมายของตัวเองซะหน่อย  ลองทบทวนสิ่งที่คุณต้องการในชีวิตดู นอกเหนือไปจากการหาคู่คิดแล้ว ให้นึกดูว่าคุณมีเป้าหมายอะไรอีกบ้าง ตัวอย่างเช่น คุณอยากจะให้อาชีพหรือการเรียนของคุณเป็นแบบไหน? การสูญเสียแค่เพียงครั้งเดียวไม่ได้หมายความว่าคุณนั้นล้มเหลว เพราะในความเป็นจริง คนส่วนมากก็ล้วนเคยเผชิญหน้ากับการสูญเสียหรือการปฏิเสธในขณะที่อยู่บนเส้นทางสู่เป้าหมายใหญ่เหมือนกันทั้งนั้น ฉะนั้น คุณก็ไม่จำเป็นต้องมีคนๆ นี้เพียงคนเดียวเพียงเพื่อที่จะบรรลุเป้าหมายของตัวเองให้ได้หรอก หลายคนมักคิดว่าการได้อยู่กับใครคนใหม่จะช่วยทำให้ลืมรักครั้งแรกได้ แต่ถึงแม้ว่าความสัมพันธ์ครั้งใหม่จะสามารถช่วยทำให้คุณเลิกคิดถึงคนเก่าได้ แนวโน้มที่ความสัมพันธ์ครั้งใหม่ของคุณจะไม่ประสบความสำเร็จก็มีเยอะอยู่พอสมควร ดังนั้น แทนที่คุณจะรีบวิ่งเข้าหาความรักครั้งใหม่ ให้คุณใช้เวลาสักช่วงหนึ่งนั่งพิจารณาอะไรหลายๆ อย่างก่อน  ลองคิดดูว่าคุณต้องการอะไรจากความสัมพันธ์บ้าง โดยให้คุณดูจากความต้องการของตัวเองในตอนนั้นที่มีทั้งตอบสนองและไม่ตอบสนอง วิธีนี้จะช่วยให้คุณมีไอเดียว่าในอนาคต คุณจะหาคู่รักที่เหมาะกับคุณได้มากกว่าเดิมอย่างไร หลายคนมักจะกระโดดจากรักหนึ่งเข้าไปหาอีกรักหนึ่งในทันที หวังแค่ว่าจะได้เจอคนที่เหมาะกับตัวเอง แต่จริงๆ แล้ว ถ้าหากว่าคุณยังไม่โอเคกับตัวเอง คุณก็จะไม่มีวันหาความสัมพันธ์ที่ยั่งยืนได้เลย ดังนั้น คุณต้องเว้นช่วงเวลาให้ตัวเองได้เสียใจกับรักครั้งแรกก่อน แล้วจากนั้นก็ค่อยดูว่าคุณต้องการอะไรในอนาคตที่จะถึง ให้ลองมองไปที่เพื่อน คนในครอบครัว หรือเพื่อนร่วมงานที่เจ็บช้ำจากความรัก แต่ว่าสามารถใช้ชีวิตเดินหน้าต่อไปได้ดีเป็นตัวอย่าง เมื่อเจอคนที่สามารถใช้ชีวิตอย่างเติมเต็มและมีความสุขโดยที่ไม่ต้องพึ่งความสัมพันธ์ได้แล้ว ให้คุณพยายามทำตามสิ่งที่คนๆ นั้นทำ  หาใครสักคนที่ดูว่าใช้ชีวิตอย่างมีความสุขด้วยตัวเองได้ โดยคุณจะต้องอิงจากใครบางคนที่ไม่ต้องการความสัมพันธ์ในการเติมเต็มชีวิตมาเป็นแบบอย่างให้ตัวเอง เมื่อคุณหาคนที่จะมาเป็นแบบอย่างเจอแล้ว ให้คุณลองคิดดูว่าคนเหล่านั้นรับมือกับการเลิกรายังไง สังเกตดูวิธีการที่พวกเขาใช้ชีวิตอยู่อย่างอิสระและเข้มแข็งหลังจากความสัมพันธ์ที่จบลงเอาไว้เป็นตัวอย่าง แม้ว่าคุณอาจจะอยากเดินหน้าต่อไปข้างหน้าแล้ว แต่การที่คุณยอมรับความรู้สึกของตัวเองให้ได้ก่อนก็เป็นสิ่งสำคัญเหมือนกัน และเวลาที่คุณพยายามจะทำให้ตัวเองรู้สึกดีขึ้น จำไว้ว่าการยอมรับความเศร้านั้นก็เป็นเรื่องปกติที่ควรทำ จริงอยู่ที่การลืมรักครั้งแรกนั้นยาก และแม้ว่าคุณจะทำทุกสิ่งในแบบที่ถูกต้องแล้ว คุณก็จะไม่มีวันลืมเรื่องนั้นได้ภายในข้ามคืน ดังนั้น อย่ามัวโทษตัวเองเวลาที่มีวันร้ายๆ เพราะนี่คือเรื่องธรรมดาสามัญมาก และก็ต้องใช้เวลาด้วยกว่าที่คุณจะเดินหน้าต่อไปได้  อย่าตกใจถ้าเกิดว่าการนึกถึงคนรักเก่าของคุณทำให้คุณรู้สึกแย่ เพราะถ้าหากคุณพยายามที่จะหลีกเลี่ยงความรู้สึกแย่มากจนเกินไป คุณอาจจะทำให้สถานการณ์นั้นแย่กว่าเดิมก็ได้ ดังนั้น ให้ยอมรับว่าคุณคงจะต้องปล่อยให้ตัวเองได้เศร้ากับเรื่องที่เกิดขึ้นบ้าง ร้องไห้ออกมาด้วยก็ได้ถ้าเกิดว่าคุณไม่ไหวจริงๆ แล้วปลดปล่อยความรู้สึกแย่ๆ ออกมา เพื่อที่คุณจะได้เดินหน้าต่อไปได้ จริงๆ แล้วคุณสามารถเรียนรู้อะไรบางอย่างได้จากทุกความสัมพันธ์ที่เกิดขึ้น เพราะทั้งหมดทั้งมวลก็ล้วนเกี่ยวกับวิถีการเจริญเติบโตและเปลี่ยนแปลงของตัวคุณเอง ซึ่งก็เพื่อที่จะทำให้ตัวเองสามารถหาความรักครั้งใหม่ที่ยั่งยืนและมีความสุขได้ ฉะนั้น เมื่อไรก็ตามที่คุณกำลังพยายามเลิกคิดถึงรักครั้งแรกอยู่ ให้คุณมองหารูปแบบความคิดด้านลบต่างๆ ที่คุณควรจะแก้ไขปรับเปลี่ยนเมื่ออยู่ในความสัมพันธ์ครั้งต่อไป  ลองคิดดูว่าทำไมความสัมพันธ์นั้นถึงได้จบลง จะมีทางไหนบ้างที่คุณสามารถเปลี่ยนแปลงการกระทำของตัวเองให้ต่างไปจากเดิมได้? อะไรคือเหตุผลที่ทำให้คุณทั้งสองคนเข้ากันไม่ได้? ทำไมคุณถึงได้หลงรักคนๆ นั้นได้? คุณชอบเขาด้วยเหตุผลผิดๆ หรือเปล่า? แทบจะทุกครั้งที่ความสัมพันธ์ต้องจบลงก็เพราะว่าคนสองคนเข้ากันไม่ได้ ฉะนั้น คุณอาจจะใช้ประเด็นนี้เป็นโอกาสในการตรวจสอบดูว่า ในอนาคต คุณจะใช้วิธีแบบไหนเพื่อหาใครสักคนที่เข้ากันกับคุณได้มากกว่านี้ คุณไม่จำเป็นลบทุกภาพทุกความคิดเกี่ยวกับคนรักเก่าหรอก เพราบางช่วงเวลาที่เกิดขึ้นในความทรงจำนั้นอาจจะทำให้คุณยิ้มได้ ความรักคือสิ่งที่สามารถผลักดันให้เกิดอารมณ์ความรู้สึกถึงความสุขที่แสนวิเศษ และรักแรกของคุณก็จะเป็นสิ่งที่พิเศษตลอดไป ดังนั้น ถ้าหากคุณรู้สึกว่าตัวเองกำลังอมยิ้มให้กับความทรงจำอันใดอันหนึ่งในอดีตอยู่ ให้คุณปล่อยตัวเองมีความสุขไปกับความทรงจำนั้นซะเลย ดีกว่าที่จะไปปิดความทรงจำนั้นลง  ในความทรงจำเก่าๆ คุณยังสามารถมองเห็นถึงข้อดีได้นะ คุณสามารถมองความทรงจำเหล่านั้นให้เป็นหนทางที่ทำให้คุณจดจำว่าตัวเองคือคนที่รักคนอื่นเป็น และมันก็ดีมากๆ ด้วยที่คุณจะจดจำตัวเองในด้านของคนที่เคยให้ความรักกับใครสักคน นอกจากนี้ความทรงจำเก่าๆ ยังช่วยให้คุณรู้สึกดีขึ้นได้ในวันที่คุณเจอเรื่องร้ายๆ ด้วย ไม่แน่ว่าอยู่ดีๆ คุณอาจจะนึกถึงคำพูดให้กำลังใจที่มาจากคนรักเก่าของคุณเวลาที่คุณรู้สึกแย่เรื่องตัวเองก็ได้ และมันก็ไม่ใช่เรื่องแย่อะไรที่จะโอบกอดความทรงจำดีๆ เหล่านั้นเอาไว้ ตราบใดที่คุณยอมรับได้ว่าความสัมพันธ์ครั้งนั้นจบลงไปแล้ว รักแรกนั้นสามารถเป็นประสบการณ์แสนวิเศษได้ เพราะคุณได้เรียนรู้อะไรหลายๆ อย่างเกี่ยวกับตัวเอง และได้สัมผัสประสบการณ์ความรักเป็นครั้งแรก แต่อย่างไรก็ตาม คนส่วนใหญ่มักจะมีนิสัยชอบทำประสบการณ์ครั้งแรกของตัวเองให้เป็นเรื่องเย้ายวนใจหรือพิเศษเกินจำเป็น ซึ่งจริงๆ ก็เป็นไปได้ว่าไม่มีอะไรพิเศษเกี่ยวกับรักครั้งแรกขนาดนั้น ยกเว้นแค่ความจริงที่ว่ามันคือประสบการณ์ครั้งแรกของคุณก็เท่านั้นเอง จำไว้ว่า คนเรามักจะชอบวางประสบการณ์รักครั้งแรกขึ้นไว้บนหิ้งแบบไม่รู้ตัวอยู่แล้ว ฉะนั้น คุณต้องไม่ปล่อยให้ความคิดนี้เข้ามาขวางทางในการอยู่กับปัจจุบันของคุณ  บางทีคุณอาจจะจดจำประสบการณ์แห่งรักแรกว่าเป็นบางสิ่งที่วิเศษมากๆ จนเกินความเป็นจริง และเมื่อถึงเวลาของความสัมพันธ์ครั้งใหม่ สิ่งนี้ก็อาจจะส่งผลให้คุณเอาความรู้สึกในปัจจุบันไปเปรียบเทียบกับความรู้สึกในอดีตได้ ฉะนั้น ให้ลองคิดถึงประสบการณ์ครั้งแรกของคุณกับเรื่องอะไรก็ได้ ซึ่งประสบการณ์นั้นอาจจะเป็นประสบการณ์ที่คุณทำให้มันเป็นสิ่งสำคัญไปเองเหมือนกันกับรักแรก เช่น เมื่อตอนที่คุณไปทำงานใหม่วันแรก คุณอาจจะรู้สึกตื่นเต้นมาก แต่จริงๆ แล้วสิ่งที่เกิดขึ้นในวันนั้นก็อาจจะไม่ได้แตกต่างไปจากวันอื่นเท่าไรนัก แทนที่คุณจะมองว่าคนรักคนแรกของคุณนั้นเป็นคู่คิดที่เพอร์เฟกต์มาก แต่ให้คุณมองรักครั้งแรกให้เป็นในแง่ของประสบการณ์จะดีกว่า เพราะคุณได้เรียนรู้การรักใครสักคน และการอยู่ในความสัมพันธ์แบบโรแมนติกจากจุดนั้น อย่างไรก็ตาม คนที่เคยคบกับคุณอาจจะไม่ใช่คนเดียวในโลกใบนี้ที่เกิดมาเพื่อคุณก็ได้ และคุณก็แค่ไปทำความทรงจำครั้งนั้นให้เป็นเรื่องพิเศษเกินจำเป็นอย่างไม่รู้ตัว ซึ่งนั่นก็เพราะว่ามันคือประสบการณ์ครั้งแรกของคุณก็แค่นั้นเอง ลองทบทวนดูว่าคุณได้เรียนรู้อะไรบ้างในระหว่างที่คุณทั้งคู่ยังคบกันอยู่ นึกดูว่าคุณชอบอะไรในตัวเองบ้างในช่วงที่คบกัน คุณได้เรียนรู้ที่จะเป็นคนเสียสละมากขึ้นหรือเปล่า? คุณได้เรียนรู้ที่จะแคร์คนอื่นใช่หรือไม่? ดังนั้น ถึงแม้ว่าความสัมพันธ์ครั้งนั้นจะจบไปแล้ว ก็อย่าไปมองว่ามันคือความล้มเหลวของชีวิต แต่ให้คุณมองถึงคุณค่าของสิ่งที่คุณได้เรียนรู้เกี่ยวกับตัวคุณเอง และความสามารถของคุณในการรักใครสักคน ดีกว่าที่จะไปพยายามลบความสัมพันธ์ครั้งนั้นออกไปให้หมดจากความคิดของตัวเอง
กลับไปทบทวนเป้าหมายใหญ่ของตัวเอง. ให้เวลากับตัวเองก่อนที่จะเริ่มต้นความรักครั้งใหม่. ดูวิถีการใช้ชีวิตของใครสักคนเป็นต้นแบบ. ยอมรับว่าตัวเองคงจะต้องเศร้าไปสักพักหนึ่ง. ตรวจสอบรูปแบบความคิดลบๆ ของตัวเอง. ปล่อยให้ตัวเองได้มีความสุขไปกับความทรงจำในอดีตบ้าง. ยอมรับว่าไม่มีอะไรพิเศษมากมายในรักแรกของคุณ. มองคนรักเก่าตัวเองให้เป็นแนวทางในการเรียนรู้ตัวเอง.
https://www.wikihow.com/Get-Over-Your-First-Love https://www.wikihow.com/Get-Over-Your-First-Love
Moving Forward Developing Perspective about the Past